किसी भी बड़े हादसे एवं प्राकृतिक दुर्घटना जैसे- भूकम्प, सूनामी, बाढ़ इत्यादि के आने पर बड़े नेता-लोग प्रभावित इलाके का हवाई सर्वेक्षण करते हैं। यह बात समझ नहीं आती कि उपर हवाई जहाज में बैठकर क्या ये लोग कोई जादू-टोना करते हैं? घटना के हालातों का तो घर बैठे ही समाचार माध्यम से भलीभांति अंदाजा लगाया जा सकता है। नेताओं के वहाँ जाने से राहत कार्यों में बाधा अलग पड़ती है। अगर इन नेताओं को वास्तविक हमदर्दी है तो उन्हें वहीं तम्बू गाड़कर बैठकर स्थिति का अवलोकन करना चाहिए व राहत कार्यों में सहयोग करना चाहिए।